NETFLIX-SARJA
Mack, sinun on nähtävä tämä.
Löysitkö hänet?
En oikeastaan.
HALUAA ELÄÄ
Mutta ette nähneet Lewisia?
Ei. Hän ei ilmeisesti enää piileskele H-alueella.
Hän ei ole laukaissut tunnistimia,
eikä H-alueen ovilla ole havaittu epäilyttävää liikennettä.
Missä helvetissä hän on?
Miten planeetan tutkiminen etenee?
Deuterium-vetysuhteen perusteella -
planeetalla on ollut aiemmin yhtä paljon vettä kuin Maassa.
Se on helppo päätellä, koska vety hajoaa avaruudessa, mutta deterium ei.
Eikö planeetan ilmakehä pystynyt ylläpitämään valtameriä?
Toisin kuin Maassa,
vaikuttaa siltä, että kaikki planeetan tulivuoret sammuivat.
Sillä saattoi olla osansa.
Missä Nina on?
Valmistin lisää Lewisin bioainesta,
koska hänen kierrättämisensä on haastavaa ja eettisesti kyseenalaista.
Kuinka kauan se kestää?
Prosessi on itse asiassa valmis nopeammin kuin oletinkaan.
Voit ottaa uuden painoksen heti kun olet valmis.
Onko totta, että painovirhe-Lewisilla on muistoja menneestä?
Emme tiedä tarkalleen, mitä tai kuinka paljon hän muistaa.
Hän haluaa selvästikin käyttää oikeuttaan elää.
Emmekö voisi jättää häntä rauhaan?
Olet oikeassa.
Ja Ninan ansiosta meidän ei tarvitse vangita Lewisia bioaineksen toivossa.
Hän on yhä vaarallinen.
Meidän on löydettävä poikkeama ja tuhottava se.
Muistakaa olla varuillanne.
Onko tuo perheesi?
Kivat viikset, Oscar.
Kaipaan viiksiäni lähes yhtä paljon kuin vaimoani ja lapsiani.
Painettu valokuva on melko tunteellinen.
Olen tunteellinen kaveri.
Tuntuu oudolta.
Muistan heidät, vaikken ole koskaan tavannut perhettäni.
Nykyisyys kestää vain hetken.
Oikeastaan meillä kaikilla on vain muistot.
Mietitkö koskaan, ovatko muistomme vain keksittyjä?
Entä jos minulla ei koskaan edes ollut vaimoa ja lapsia?
Onko sillä lopulta edes merkitystä?
Tämä on eiliseltä.
Hän välttelee kameroita.
Mitä hän siirtää?
Hän on kietoutunut jonkinlaiseen kaapuun.
Muistuttaa vaatetta.
Nina tässä. Onko tarkkaamossa ketään?
Me kaikki kolme olemme täällä. Mitä asiaa?
Olen jalostanut riittävästi biomassaa Lewisin uudelleen printtaamiseksi.
No niin. Jätevesipuhdistamon vika löytyi.
Suodattimen vaihto riittänee.
Minua ei koulutettu tekemään tätä.
Epätoivoiset ajat vaativat epätoivoisia tekoja.
Toimi mahdollisimman nopeasti.
Keskustellaan seuraavista siirroista.
Voitte aloittaa ilman minua.
Oscar kuittaa.
Planeetta X-10:stä tekemiemme havaintojen ja analyysien perusteella -
voimme toimia Planetaarisen kehityksen viraston -
laatiman alkuperäisen suunnitelman mukaisesti.
Maankaltaistamme pavunvarren avulla -
ja laskemme ilmakehän muuntajan pinnalle luomaan asuttavan alueen.
Haluaisin kokeilla toista tapaa samanaikaisesti.
Napajäätiköillä on valtava määrä hiilidioksidia.
Laukaisemme RA-pommin haihduttamaan jäätiköitä,
ja sen tuloksena syntyy kasvihuonekaasuja.
Pommi ei ole radioaktiivinen vaan puhdas.
Jos olemme onnekkaita, koko planeetasta tulee asumiskelpoinen,
ei ainoastaan osasta.
Puhutaan tästä lisää Oscarin palattua.
Mitä…
Jukoliste!
Mack, vastaa!
Mack? Kuuleeko kukaan?
Hemmetti! Tämä on rikki.
Os… car.
Oscar.
Sanoitko "Oscar"?
Lewis?
Luin viestisi seinältä.
Haluaa… neuvotella…
Neuvotella? Haluatko puhua?
Kyllä.
Hyvä on, mutta verbaaliset kykysi vaikuttavat rajallisilta.
Mitä jos viestittelisimme?
Sääriluusi on murtunut.
Hitto, kirjoitat nopeasti.
Tuo on vain perusensiapu.
Sinun pitäisi mennä Ninan luo mahdollisimman pian.
Et ehkä näytä ihmiseltä, mutta olet yhä inhimillinen, ystäväni.
Muistatko ensitapaamisemme?
Mack esitteli meidät Planetaarisen kehityksen virastossa.
Ja menimme siihen baariin. Hävisin vedonlyönnin…
Kiitos.
Painovirheesi aiheutui -
auringonpurkauksesta, joka osui meihin printtauksesi aikana.
Painovirhe…
Se oli valitettava vahinko, ei kenenkään vika.
Onko sinulla nälkä? Seuraavalla kerralla tuon sinulle ruokaa.
Minkä makuisen paketin haluat? Paahtopaistin vai katkaravun?
Hetkinen. Taisitkin syödä ne kaikki.
Selviän tästä eteenpäin. Kiitos.
Kerron heille, ettet ole pahis ja yritän saada heidät neuvottelemaan.
Jos he puhuvat vangitsemisestasi, teen parhaani vakuuttaakseni heidät.
Kiitos.
Sinulle ei printattu viiksiä.
Muistat ne.
Hävisin vedon baarissa ja ajoin viikseni.
Olet todellakin tuntemani Lewis.
Hienoa nähdä sinut, vanha ystävä.
Hei, onko siellä ketään?
Oscar!
Missä olit? Oletko kunnossa?
Olet loukkaantunut. Mitä tapahtui?
Nina, meidän on juteltava.
Mistä asiasta?
Lewisista.
Mitä minusta?
Lewis.
Minut printattiin juuri, ja kaikki ovat tuoneet minua ajan tasalle.
Käsittelen yhä tapahtumia.
Sanoit haluavasi puhua minusta.
Niin…
Voi ei. He eivät printanneet sinulle viiksiä.
Lewis, mukava nähdä sinua.
Ihme, että selvisit takaisin yksin.
Joskus ei ole muuta kuin sisu.
Korjausleikkaus vie noin tunnin, joten sinun on pysyttävä paikallasi.
Muuten, Lewisista puheen ollen… -Ei nyt.
Anteeksi, että häiritsen. Nina, voinko puhua kanssasi?
Totta kai.
Mack kertoi kaiken, ja minä…
Sinun eri versiosi tappoi minun eri versioni, joten älä huoli.
Haluan silti pyytää anteeksi. Minä…
Lewis, kaikki on hyvin.
Olen samaa mieltä Mackin kanssa. Vangitsemista ja eutanasiaa tulee harkita.
Lewis!
Hän vaaransi miehistön ja tappoi yhden meistä.
Mutta hän on sinä.
Meitä yhdistää vain se, että meidät on tehty samoista aineksista.
Jos sinulla olisi ilkeä murhaajakaksonen, etkö haluaisi, että hänet pysäytetään?
Hetkinen. Mistä sait tämän kaulakorun?
Näitä pitäisi olla vain yksi.
Onko tuo alkuperäinen?
On. Se oli hytissäni.
En tarvitse kahta tällaista aluksella.
Tapaat Katen vielä uudelleen.
Olettaen, että tehtävä onnistuu.
Kuule, Mack, olen miettinyt painovirhettäni.
Tiedätkö, missä hän voisi olla?
En tarkalleen, mutta minulla on aavistus.
Kyse on kuitenkin minusta.
Lewis?
Kiitos viimeisestä.
Yritän järjestää neuvottelua, joten odota rauhassa.
Tämä laite lähettää viestin vain minulle.
Kerro, jos tarvitset jotakin.
Oscar.
Kun maankaltaistaminen on vauhdissa ja luonto tekee tehtävänsä,
jäädytämme itsemme siirtolaisten aluksen saapumiseen saakka,
karkeasti noin sadaksi vuodeksi.
Tarkistetaan kaikki syväjäädytyskotelot läpikotaisin.
Kiinnitämmekö huomion johonkin erityisesti?
Käytämme näitä vasta, kun tehtävä on suoritettu -
ja vaivumme uneen.
Toinen minäni saattaa pyrkiä koteloon.
Kun hän on sisällä, kukaan ei voi koskea häneen.
Ei ainakaan sataan vuoteen.
Ymmärrän. Tämä olisi hänen turvasatamansa.
Hei, Lewis, katso tätä.
Kuten arvelinkin.
Hän pyrki sisään, mutta ei mahtunut.
Onnistuimme varmistamaan hiilidioksidin määrän napajäätiköillä.
Se riittää planeetan lämmittämiseen.
Voinko luottaa sinuun?
Totta kai. Olet ystäväni.
He tulostivat sinut uudelleen.
Kuvamateriaalin perusteella epäilen,
epäilen hänen yrittävän rakentaa oman kotelonsa alukselle.
Niin minä tekisin.
Jos se on totta, onko meidän vangittava hänet?
Olemme turvassa, kun hän on kotelossa.
Voimme jättää hänet rauhaan.
Olen samaa mieltä.
Mitä jos hän herää ennen meitä?
Jos hän puuttuu maankaltaistamiseen, tehtävämme epäonnistuu.
Hänet on hoideltava ennen kuin hän saa kotelonsa valmiiksi.
Minne piilottaisit kotelon, Lewis?
Vaihtoehtoja on liikaa.
Alus on valtava,
mutta hänenä naamioisin sen, jotta se sulautuisi alukseen.
Naamioisit…
Etsisin rauhallisen paikan. Rakentaisin sen valeseinän taakse.
Emme huomaisi sitä huoneesta, jossa emme ole koskaan käyneet.
Mitä jos toinen Lewis haluaa neuvotella?
Sopisimme neuvottelupaikasta ja ottaisimme hänet siellä kiinni.
Niin.
Neuvottelu ei onnistu. Anteeksi.
En odottanut liikoja.
Keksin keinon selviytyä.
Tarvitsen jäähdytyskennon, jotta saan rakennettua kotelon.
Et voi ottaa syväjäädytyshuoneessa olevia.
Tarvitsemme niitä.
D-alueella pitäisi olla ylimääräisiä jäähdytyskennoja.
En pääse yksin sisään.
Siihen tarvitaan kaksi lupaa.
Toki, miksei? Ne ovat ylimääräisiä.
Ihmiset tarvitsevat toivoa elääkseen,
vaikka he olisivat printattuina avaruudessa.
Miehistölle tarjottiin varmasti jotain erityistä, jotta he suostuivat.
Kun tehtävä onnistuu ja planeetta on asuttava,
saamme printata perheemme ja rakkaamme.
Meille on taattu onnellisuus.
Siksikö heidän täytyy varmuuskopioida muistini ja DNA:ni?
En halua kilpailla huomiostasi toisen minäni kanssa.
Mutta olen huolissani.
Mistä?
Tuntuu kuin leikkisimme Jumalaa.
Onko Jumala vihainen meille?
Autan sinua pääsemään D-alueelle.
Hyvä, että olet täällä.
Mitä tämä on?
Suoritamme simulaatioita Mackin ehdotuksesta -
maankaltaistaa pavunvaren avulla ja höyrystää napajäätiköitä samaan aikaan.
Valtava kasvihuonekaasupiikki aiheuttaisi suuren planeetanlaajuisen myrskyn.
Mutta pavunvarsi ei juurikaan kärsisi siitä.
Se on suunniteltu kestämään ääriolosuhteita.
Kun kotelosi on valmis ja vaivut uneen, minä hoidan loput.
Varmistan, että vastaan alueesta ja pidän sinut piilossa.
Luota minuun.
Kiitos, Oscar.
Minulla on ehdotus.
Olisi järkevää lavastaa tämä -
näyttämään siltä, että ainoa vaihtoehtoni oli auttaa sinua.
Iske minua, niin esitän pyörtynyttä.
Raahaa minut paneeliin ja skannaa silmäni niin, että se näkyy kamerassa.
Tilanne muuttuu hankalaksi, jos heille selviää, että autan sinua.
Hyvä on.
No niin, lyö minua.
Minun täytyy näyttää uskottavalta. Mutta ei liian lujaa.
Hetkinen. Yritätkö tappaa minut?
Käytä pientä kättäsi.
Hyvä. Jätä minut tähän.
D-alue, jossa jäähdytyskennot ovat.
Oscar?
Mack, mitä tapahtui?
Seuraa häntä. Tarkistan hangaarin.
Pysähdy!
Hitto! Se katosi.
Mitä täällä oikein tapahtuu?
Hemmetti, Lewis!
Ystävä muka!
Tapan sinut, helvetti soikoon.
Rauhoitu, Oscar.
Et voi tehdä sille nyt mitään.
Olen pahoillani. Anteeksi. Olin idiootti uskoessani häntä.
Hän sanoi tarvitsevansa jäähdytyskennon selviytyäkseen.
Olisi pitänyt tajuta, että hän etsii pommia. Hemmetti!
Olen pahoillani! Antakaa anteeksi.
Sinä senkin…
Mack, lopeta. Hän on kärsinyt riittävästi.
Vannon, että hän oli tuntemani Lewis.
Hän oli ystäväni.
Tämä on minun syytäni. Olisi pitänyt arvata tämä.
Älä ole naurettava. Miten olisit voinut tietää?
Hän tiesi, että arvelisin hänen etsivän jäähdytyskennoa.
Hän käytti tietoa Oscarin manipuloimiseen.
Sillä ei ole väliä enää.
Pommi voi tuhota koko aluksen.
Mutta miksi hän varasti sen?
Se on hänen selviytymisstrategiansa.
Nyt meidän kohtalomme on hänen käsissään.
Tekstitys: Katja-Maj Riikonen